I 2019 mottok Kringkastingsrådet 433 klager etter en sketsj laget som en del av serien «Sommersnutter» for NRK. Sketsjen viser to personer som spiller Scrabble, hvor en av spillerne er en ortodoks jøde. Den andre spilleren har bokstavene til å legge ordet «jødesvin», men nøler med å legge det. Klagerne reagerte på bruken av ordet «jødesvin», som de mente var antisemittisk. Etter ti dager ble sketsjen trukket fra alle NRKs plattformer. Sketsjen ble også klaget inn til Pressens Faglige Utvalg, men NRK ble ikke felt i saken.